
1 forord

Denne pleieplanen er utarbeidet til et barn med pneumoni og RS-virus. Jeg har valgt å innlede med innleggelsesårsak for å ha et utgangspunkt til datasamlingen/pleieplanen.

Det er ikke jeg som har skrevet innkomstrapporten til denne pasienten. Derfor utgjør innkomstrapporten grunnlaget for min datasamling, i tillegg til pasient/pårørende og egenerfaring. Hvorfor jeg har valgt å løse oppgaven på denne måten, er fordi pasientgruppa på avdelingen stort sett har vært begrenset til RS-barn, med et snevert grunnlag for en god pleieplan. Denne guttens sykdom har krevd mer oppfølging og flere tiltak.

2 datasamling 

	Sykehus…………..


	Pasientidentifikasjon(Plass til navnelapp:


	G2

	I Innkomstrapport                     III Sykepleie-

II Datasamling                               notater


	
	Arn nr./side

	Grunnleggende behov / funksjonsområder:

1. Respirasjon            5. Personlig hygiene/hud            9. Psykiske forhold                        Pasientens opplevelser og ressurser:

2. Sirkulasjon             6. Aktivitet/hvile                       10. Sosiale forhold og nettverk          Kunnskap

3. Ernæring/væske     7. Velvære /smerter                   11. Åndelige behov                             Krefter

4. Eliminasjon            8. Kommunikasjon/sanser                                                                     Vilje

	Dato
	Nr.
	

	
	  I
	Aktuelt: Gutt født i –05 kommer til avd. som ø-hjelp, er obstruktiv, høyfebril og har rask respirasjonsfrekvens. Det er spørsmål om pneumoni. Rtg.Thorax viser fortetninger, det testes positiv på RS-virus. 

Pasienten isoleres med dråpe/kontaktsmitte.

	
	
	Tidligere sykdommer: Astma

	
	
	Cave: /-

	
	II
	

	
	1
	Respirasjonsfrekvens: 80. Jugulære og intercostale inndragninger, pressende og forlenget expirium, puster anstrengt, hoster mye/produktivt. Rikelig m/slimlyder å høre over lungene med stetoskop. SaO2 varierer fra 80-99% med dipper ned mot 70%. Får oksygen opptil 4 l. på nesebrille. 

Har astma, bruker babyhealer, følger behandlingsskjema hjemme.

	
	2
	Temp. rektalt: 39.1. Blek, klam i huden, blanke øyne. Veneflon venstre hånd.

	
	3
	Fått i seg lite mat og drikke de siste dagene. Vekt: 15 kg. Døgnbehov for væske: 1250 ml.

	
	4
	Bruker bleie. Hatt avf. siste døgn, kommer sparsomt med diurese i bleie i følge pårørende. Kaster opp i forbindelse med hosteanfall.

	
	5
	Hel hud, ikke utslett.

	
	6
	Er sengeliggende, tar lite initiativ til lek. Gir kontakt, men vil helst være i fred. Er sliten og trøtt.

	
	7
	Gir ikke uttrykk for konkrete smerter, men uttrykker generell utilpasshet.

	
	8
	Gir uttrykk for egne ønsker. Responderer på beskjeder.

	
	9
	Blir stresset av helsepersonellet. Protesterer verbalt, kjemper ikke fysisk. Bruker smokk.

	
	10
	Pappa er med.

	
	11
	Ikke kartlagt.

	
	
	

	
	
	Kilde: journal, pasient, pårørende, egenerfaring. 


3 pleieplan

	Sykehus……………..


	Pasientidentifikasjon(Plass til navnelapp:
	G3

	I Innkomstrapport                     III Sykepleie-

II Datasamling                               notater


	
	Arn nr./side

	Grunnleggende behov / funksjonsområder:

1. Respirasjon            5. Personlig hygiene/hud            9. Psykiske forhold                        Pasientens opplevelser og ressurser:

2. Sirkulasjon             6. Aktivitet/hvile                       10. Sosiale forhold og nettverk          Kunnskap

3. Ernæring/væske     7. Velvære /smerter                   11. Åndelige behov                             Krefter

4. Eliminasjon            8. Kommunikasjon/sanser                                                                     Vilje

	DATO
	NR.
	PASIENTENS BEHOV FOR SYKEPLEIE
	TILTAK

	
	1.
	· Lindre respirasjonsbesvær

· Mobilisere slim

· Obserevere respirasjonen.


	·  Heve hodeenden på sengen

· Administrere inhalasjoner som forordnet, Se kurve.

· O2 på nesebrille som forordnet, se kurve.

· Frisk luft i rommet.

· Unngå å pakke inn barnet i for mye tøy.

· Sitte oppreist på fanget/i sengen ved hosteanfall.

· Skifte stilling i sengen

· Gi slimløsende som forordnet, se kurve.

· Vurdere behov for lungefysio.

· Sørge for at pasienten er godt hydrert.

· Telle respirasjonsfrekvens før inhalasjon, og en halv time etterpå.

· Kontinuerlig måle O2-metning

· Observere nesevingespill, dybde, anstrengthet, inndragninger, pipelyder, hastighet, innpust, utpust, cyanose. 

· Dokumentere.

· Lyttes på av lege x2 (like før neste inhalasjon)

	
	2.
	· Kontrollere temp.

· Forebygge infeksjon rundt veneflon


	· Måle temp. x2

· Observere huden-klam, svett, tørr, varm?

· Tilby febernedsettende ved behov, se kurve.

· Ved feber, kontrolltemp etter 1t. etter febernedsettende. 

· Dokumentere effekt.

· Daglig sjekke innstikksted.

· Observere smerte/rødme/varme/hevelse

· Behandle veneflon etter gitte retningslinjer.

	
	3.
	· Hjelp til å få i seg næring

· Dekke døgnbehovet for væske.
	· Tilby ønskekost.

· Servere små og hyppige måltider

· La pasienten spise det han klarer

· Registrere inntak

· Drikke fritt.

· Tilby drikke etter ønske

· Evt. tilby is

· Føre væskeregnskap

· Regn ut hvor mye pasienten har fått i seg i løpet av dagen, heng opp væske som forordnet slik at totalt inntak av væske tilsvarer døgnbehovet. NB! Medikamentvæske medregnes også.

	
	4.
	· Vurdere avf./diurese


	· Registrere avf. Obs. diare.

· Observere våte bleier

	
	6.
	· Balansere aktivitet og hvile.


	· La pasienten være i aktivitet når han tar initiativ selv.

· Dempet belysning

· Rolig stemme

· Unngå støy

· Heng opp ”sover”-skilt på døren når barnet sover.

	
	7.
	· Oppleve velvære


	· Imøtekomme pasientens behov ved å:

· lindre respirasjonsbesvær, 

· mobilisesere slim, 

· ta hensyn til når pasienten hviler, 

· dempe feber

· Alltid en pårørende hos seg

· Ta vare på pårørende

· Vise respekt

	
	9.
	· Å imøtekommes for sin bekymring overfor helsepersonell
	· Synliggjøre hva som skal skje.

· Opptre varsomt, smilende, oppmuntrende, skape tillit.

· Bekreft at du forstår pasientens bekymring.

· Bruke avledningsteknikker

· Bruke pårørende som støttespiller og trygghet.

· Tilby emlakrem ved blodprøver/venefloninnleggelse

· Tilby dormicum etter gitte retningslinjer ved større undersøkelser.

	
	10
	· Støtte og trygghet fra pårørende
	· Ta vare på pårørende i form av:

· Oppmuntre, gi kompliment for god innsats.

· Gi presis informasjon

· Holde avtaler

· Bruke tid på forberedning

· Imøtekomme pårørendes behov for mat, avlastning, søvn. Vær på ”tilbudsiden”.

· Opptre støttende.

· Bruk tid, vis interesse for deres situasjon

· Opptre varsomt, bruk pårørende som støttespiller i omsorgen for deres barn.


4 egeninnsats

Jeg føler jeg har lykkes med å skrive en utfyllende datasamling/pleieplan til denne pasienten. Jeg synes jeg har fokusert på de viktigste behovsområdene, nemlig ernæring/hydrering og respirasjon, i tillegg til å ha fokus på hele pasienten (da også pårørende). Det vanskelig å spørre en toåring hvordan de selv opplever ulike ting knyttet til eksistens, som for eksempel velvære. Når det også er slik at pasienten blir kjemperedd når helsepersonell kommer inn på rommet, er det tungt å skulle prøve å skape tillit, utføre ubehagelige prosedyrer, samtidig som en skal ta vare på pasienten/pårørende i en spent situasjon. Når det er sagt, har denne pasienten en fantastisk pappa, som på en fin måte å roet/ga trygghet til sin sønn. Dette illustrerer hvor viktig det er å være bevisst på pårørendes rolle som samarbeidspartnere og benytte seg av deres ressurser.

For å synliggjøre overfor praksislærer at jeg har reflektert over en rekke faktorer som er av verdi under de ulike behovsområdene, blir denne pleieplanen veldig detaljert. I praksis må en skrive en pleieplan som er relevant, dekkende, men også anvendbar. Dersom en pleieplan i en stressende hverdag skal leses, må den være konkret, ha færre tiltak, slik at det er mulig å bruke den. Ellers vil den være uten verdi. Denne pleieplanen er, slik jeg ser det, for detaljert, men teoretisk synliggjør den hvordan jeg har tenkt sykepleie til pasienten. 

Det samme gjelder datasamlingen. For å gi et så korrekt mulig bilde av denne pasienten, er datasamlingen vel detaljert. Flere av opplysningene i datasamlingen, ville i praksis vært dokumentert i kurven eller som sykepleienotater. I denne settingen ønsket jeg å dokumentere dette under datasamlingen for å synliggjøre grunnlaget for pleieplanen.

Gjennom arbeidet med datasamlingen og pleieplanen har jeg blitt godt kjent med pasient og pårørende. Jeg synes jeg har god oversikt over pasientens behov, og gjennom skriveprosessen har jeg reflektert og satt meg grundig inn i deres situasjon. Dette er positivt fordi jeg da har anledning til å møte pasienten med kunnskap, som igjen kan legge til rette for et godt samarbeid. Det gir grobunn for tillit og er et godt verktøy i forhold til å utøve god sykepleie. Derfor opplever jeg pleieplaner som et utrolig viktig redskap for å utøve god sykepleie.

